cyanic-selkie/wikianc huggingface dataset:
Otoka (Sarajevo)
Otoka je mjesna zajednica i naselje u sarajevskoj općini Novi Grad. Otoka se nalazi na meandru rijeke Miljacke, između brda Mojmilo i same rijeke. Naselje čini nekoliko nebodera i niskih zgrada. U blizini je Merkur-ov trgovački centar, s poznatom pijacom Otoka. Na drugoj obali Miljacke je stadion "Olimpika" stadion Otoka, zatim novosagrađeni olimpijski bazen, te džamija Istiklal, koja je izgrađena donacijama iz Indonezije. Otoka je s centrom grada povezana tramvajskim i trolejbuskim saobraćajem.
Šarplaninac
mini|desno|250px|Šarplaninac na izložbi. Jugoslavenski ovčar ili Šarplaninac je rasa psa čuvara koja je oformljena na Balkanskom poluostrvu. Koristi se za čuvanje stada ovaca na planinskim pašnjacima od predatora, kao i službeni pas čuvar. Registrovan je u FCI 1939. godine pod rednim brojem #041. .
Karakteristike
Šarplaninac je velik, snažan i robustan pas. Posjeduje obilno krzno koje je sačinjeno od dva sloja, a boja najčešće varira u nijansama sive, iako su i druge boje dozvoljene (npr. bijela, boja meda itd). Uši su trouglaste i naliježu uz glavu. Rep je mišićav i savija se u vrhu. Prosječna visina je 54–58 cm za ženke i 56–62 cm za mužjake, a prosječna težina 30–40 kg za ženke i 35–45 kg za mužjake. Izuzetan je čuvar što je dio njegovog instinkta. Ovaj pas je lojalan porodici u kojoj živi, nepovjerljiv je prema strancima. Vijekovima je korišten kao zaštitnik stada.
NGC 2148
NGC 2148 (također poznat kao ESO 120-24, IRAS 05581-5907 i PGC 18171) je spiralna galaksija koja je udaljena oko 467 miliona sg od Zemlje i nalazi se u sazviježđu Slikarski stalak. Najveći prečnik je 1,10 (150 hiljada sg) a najmanji 0,8 uglovnih minuta (109 hiljada sg). Prvo otkriće je napravio John Frederick William Herschel 4. decembra 1834. godine.
82.
Godina 82. (LXXXII) bila je redovna godina koja počinje u utorak u julijanskom kalendaru. U svoje vrijeme je bila poznata kao Godina konzulstva Augusta i Sabina ili, rjeđe, '''godina 835. Ab urbe condita'''. Oznaka "82." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Tupoljev
Historija
Avioni iz konstruktorskog biroa Tupoljev nosili su oznake ANT prije Drugog svjetskog rata, a odonda do danas svi Tupoljevljevi avioni imaju oznaku Tu. Prvi Tupoljevljev avion je bio jednosjed ANT-1 koji je izrađen na prijelomu 1922. i 1923. godine. Idući avion je imao oznaku ANT-2 i bio je prvi sovjetski avion potpuno metalne konstrukcije. Prvi putnički avion je bio ANT-9 koji je prvi put poletio 1929. godine a u upotrebu je ušao slijedeće godine.
Dejan Đurković
Dejan Đurković (19. april 1969. godine, Šabac, Srbija) je poznati srpski muizičar, gitarista rock grupe Srčani udar.
U Kanadi od 1988. godine, od kada počinje samostalan studijski rad, gdje piše tekstove i muziku za više izvođača zabavne i narodne muzike ex-YU estrade. Autor, kompozitor i producent sa preko 500 objavljenih dela, od kojih je veliki broj emitovan na domaćim i stranim radio i TV stanicama, uključujući TV Pink, Grand Produkcija, Gold, Croatia Records (bivši Jugoton), CBC Music, Radio BG 202... i mnogi drugi.
Saradnje uključuju veliki broj domaćih i stranih izvodjača kao što su: Alen Islamović, Ante Toni Janković, Miki Petkovski (SMAK), Zlatan Ćehić Ćeha, Žanil Tataj Žak, Milić Vukašinović, Osvajači, Danijel Popović, Dado Topić itd.
Pored solo i ritam gitare svira bas, bubnjeve i klavijature.
Miloš Kapetanović
Miloš Kapetanović, gitarista rock-grupe "Srčani udar", rođen je 14. oktobra 1962. u Varešu, BiH. Dobio prvu gitaru kad mu je bilo 14 godina. Samouk 100% i perfektan sluhista. U gimnazijskim danima prve svirke sa bendom po  lokalnim igrankama i klubovima.
U Zagrebu svirao sa "Mješovitim vojnim orkestrom" u Lisinskom, a i privatno sa prijateljima Zecom i Sašom, po klubovima širom grada i okoline. Sklonost je svaka dobra muzika, a opsesija je solo gitara i klasični rock.
Uticaj na stil sviranja: antologija ex-YU i globalne rock scene 60-90-tih, a pomalo i etno-ritmovi i harmonije iz tih zlatnih vremena. Obožava muziku Vlatka Stefanovskog ("Leb i sol"), R.M.Točka ("Smak"), "Bijelo Dugme", "Divlje Jagode" i "Generaciju 5", pa onda ostale. Od stranih: Ritchie Blackmore (Deep Purple), David Gilmore (Pink Floyd), Santana, Joe Satriani i Ingwie Malmsteen. Ne svira po notama, jer brže uči "po sluhu". Ne svira klasiku ni jazz, iako voli i to da sluša.
Boravio u Bosni, Hrvatskoj, Austriji i Kanadi. U Niagari od 1997. godine, gdje je pomalo sviruckao sa nekim narodnjacima i lokalnim rockerima. Iskra je planula kad je "otkrio" Dejana Đurkovića "Engleza". "Srčani Udar" je prvi ozbiljni projekt/bend sa autentičnom muzikom i prilika da ispolji vlastitu energiju u stvaranju muzike i aranžmana za nekoliko numera na prvom albumu.
Svira Fender-Strat i Ibanez RG470.
Planetologija
mini|desno|200px|Fotografija s orbitalne jedinice [[Apollo 15 koja prikazuje brazde blizu kratera Aristarh na Mjesecu. Raspored dviju dolina vrlo je sličan, iako odgovaraju samo jednoj trećini veličine Velike mađarske nizine kojom teku Dunav i Tisa.]] Nauka o Sunčevom sistemu, poznata kao planetologija, planetarna nauka ili planetarna astronomija obuhvata različite naučne oblasti koje proučaju kako čvrste tako i gasovite gigantske planete. Kombinovana sa općenitim poređenjima sa analognim sistemima na Zemlji ona uključuje i interdisciplinarni rad. Istraživanje teži da bude kombinovano opservacijama, opservacijama sa udaljenih svemirskih letjelica, te eksperimentalnom i teoretskom radu baziranom na Zemlji. Usko je povezana sa zemaljskim naukama.
Kada se naučna oblast bavi pojedinačno svakim nebeskim tijelom, koristi se zaseban termin, kao što je to prikazano u donjoj tabeli (uz napomenu da su samo heliologija, geologija i selenologija često u upotrebi):
Temeljni pojmovi:
Llanos
mini|200px|Llanos u Venezueli mini|200px|Llanos u Kolumbiji mini|200px|[[Kapibara|Kapibare]]
Čista
Hrvatska:
Llanos
Llanos je vrsta visokotravnatih savana na sjeveru i sjeveroistoku Južne Amerike u slivu rijeke Orinoca. Predstavljeni su gustim travnatim pokrivačem i pojedinačnim skupinama drveća. Nalaze se u Kolumbiji i u Venecueli.
Ljanosi se nalaze između Karipskih Anda na sjeveru i Gvajanske visije i reke Gvavijara na jugu. Zapadna granica nizije su Severni Kordiljeri, dok je na istoku Atlantski okean. Dužina nizije je oko 1.400 kilometara, a širina u proseku oko 400 kilometara. Ljanos predstavlja sinklinalu spuštenu tokom paleozoika i ispunjenu mezozojskim i kvartarnim akumulacijama. U reljefu je izraženo nekoliko erozivnih nivoa — do 100 metara nadmorske visine usječena je dolina Orinoka i pritoka, na sjeveru se uzdižu izolovani delovi visine 200-300 metara koji se nazivaju „mesa“, dok u podgorini Anda dominiraju platoi poznati pod imenom „pijedmont“.
Ljanosi se na osnovu građe i oblika reljefa mogu podijeliti na Niski ljanos (llanos bahos) i Visoki ljanos (llanos altos). Niski ljanos najčešće poznat kao „esteros“ ima nadmorsku visinu do 200 metara. Obuhvata prostore u zapadnom delu nizije između rijeka Gvariko, Apura i Meta. Visoki ljanos - „mesa“ nalazi se u istočnom dijelu i odlikuje ga visina između 200-500 metara. Mesa je izgrađena od pješčara i bogata je naftom.
Klima nizije Orinoka je vlažno-tropska. Temperatura se kreće u rasponu od 25-28°S tokom cijele godine. Padavine su sezonski raspoređene, pa se tako tokom ljeta pod uticajem pasata izluči 90% ukupnog taloga, što je oko 900 milimetara. Kišni period traje tri mjeseca na sjeveru, do 5 mjeseci na jugu, bliže ekvatoru. U toku zime nad ljanosima puše suh sjeveroistočni pasat, što ovim predjelima donosi vrijeme bez padavina.
Hermansky-Pudlakov sindrom
Postoji osam klasičnih oblika poremećaja, zasnovanih na mutaciji koja uzrokuje  poremećaj.
Znakovi i simptomi
Postoje tri glavna poremećaja uzrokovana Hermansky-Pudlakovim sindromom, koji rezultiraju ovim simptomima:
Također se povezuje sa granulomskim kolitisom debelog crijeva i sa plućnom fibrozom, potencijalno smrtonosnom bolesti pluća.
Uzroci
HPS može biti uzrokovan mutacijama u nekoliko gena: HPS1, HPS3, HPS4, HPS5, HPS6 i HPS7.
HPS tip 2, koji u svom fenotipu uključuje imunodeficijenciju, uzrokovan je mutacijom gena AP3B1.
HPS tip 7 može biti posljedica mutacije gena koji kodira disbindinski protein.
Smatra se da je Hermansky-Pudlakov sindrom prenosi na potomstvo kao autosomno recesivna nasljedna osobina. Defektni geni, zvani HSP, HPS1 i HPS6 nalaze se na dugom (q) kraku hromosoma 10q2 Neka istraživanja sugeriraju da za razvoj bolesti biti odgovorna abnormalnost lizosomske funkcije.
Lokusi HPS1, AP3B1, HPS3, HPS4, HPS5, HPS6, DTNBP1 i biogeneza kompleksa organela povezanih s lizosomima (BLOC1, BLOC1S2 i BLOC3) povezani su s Hermansky-Pudlakom sindrom.
Patofiziologija
Mehanizam Hermansky-Pudlakovog sindroma ukazuje na to da se trombociti kod oboljelih osoba nenormalno akumuliraju s trombinom, epinefrinom i adenozin-difosfatom; osim toga trombociti kod ovih osoba imaju nižu količinu gustih tijela.
Dijagnoza
Dijagnoza HPS-a postavlja se kliničkim nalazima hipopigmentacije kože i kose, karakterističnih očnih promjena i na onnovu odsutnosti gustih tijela trombocita pod elektronskim mikroskopom. Molekulsko genetičko testiranje HPS1 gena je dostupno na kliničkoj osnovi za osobe iz sjeverozapadnog Portorika. Molekulsko testiranje gena HPS3 dostupno je na kliničkoj osnovi za pojedince središnjeg Portorika ili Aškenasko jevrejsko naslijeđe. Analiza sekvence je dostupna na kliničkoj osnovi za mutacije u HPS1 i HPS4. Dijagnoza osoba sa drugim tipovima HPS je dostupan samo na osnovu istraživanja.
Prognoza
Tok HPS-a bio je blag u rijetkim slučajevima poremećaja, međutim, opća prognoza se i dalje smatra lošom. Bolest može uzrokovati disfunkciju pluća, crijeva, bubrega, i srfca. Glavna komplikacija većine oblika poremećaja je plućna fibroza, koja se obično javlja kod pacijenata u dobi od 40-50 godina. Ovo je fatalna komplikacija koja se viđa u mnogim oblicima HPS-a i uobičajen je uzrok smrti od ovog poremećaja.
IC 373
IC 373 (također poznat kao MCG -1-12-13 i PGC 15335) je prečkasta spiralna galaksija koja je udaljena oko 184 miliona sg od Zemlje i nalazi se u sazviježđu Eridan. Najveći prečnik je 1,40 (75 hiljada sg) a najmanji 0,9 uglovnih minuta (48 hiljada sg). Prvo otkriće je napravio Stephane Javelle 11. februara 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zmijavci
Zmijavci su naseljeno mjesto i općina u Hrvatskoj, u Splitsko-dalmatinskoj županiji.
Historija
Do teritorijalne reorganizacije u Hrvatskoj nalazili su se u sastavu stare općine Imotski.
Općina Zmijavci
Napomena: ''Nastala iz stare općine Imotski. Od 1857. do 1961. sadrži dio podataka za općinu Podbablje. U 1869. i 1921. dio podataka sadržan je u općini Runovići.''
Zmijavci (naseljeno mjesto)
Napomena: ''U 1991. smanjeno izdvajanjem dijela područja u samostalno naselje Hršćevani (općina Podbablje), za koje sadrži podatke od 1857 do 1961., osim u 1869. i 1921. kad su podaci sadržani u naselju Runović (općina Runovići). Kao naselje iskazuje se od 1948. Te godine iskazano pod imenom Zmijavci Podbabski.''
Popis 1991.
Na popisu stanovništva 1991. godine, naseljeno mjesto Zmijavci je imalo 2.535 stanovnika, sljedećeg nacionalnog sastava:
Prvić (čvor)
Hrvatska:
83.
Godina 83. (LXXXIII) bila je redovna godina koja počinje u srijedu u julijanskom kalendaru. U svoje vrijeme je bila poznata kao Godina konzulstva Augusta i Rufa ili, rjeđe, '''godina 836. Ab urbe condita'''. Oznaka "83." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Montpellier Business School
Montpellier Business School je evropska poslovna škola sa kampusima u Montpellieru. Osnovana 1897. MBS je bila rangirana na 69. mjestu među evropskim poslovnim školama u 2019. godini od strane Financial Times -a. MBS također ima program doktorskih studija, kao i nekoliko master programa u specifičnim područjima menadžmenta, kao što su marketing, finansije i preduzetništvo. Programi škole su trostruko akreditovani od strane međunarodnih udruženja AMBA (Association of MBAs ), EQUIS (European Quality Improvement Systems) i AACSB (Association to Advance Collegiate Schools of Business). Škola ima više od 17700 alumnija u oblasti biznisa i politike, kao što su Eric Besson (bivši francuski ministar).
NGC 3643
NGC 3643 (također poznat kao MCG 1-29-36 i PGC 34802) je prečkasta spiralna galaksija koja je udaljena oko 81 miliona sg od Zemlje i nalazi se u sazviježđu Lav. Najveći prečnik je 1,20 (28 hiljada sg) a najmanji 0,8 uglovnih minuta (19 hiljada sg). Prvo otkriće je napravio Albert Marth 22. marta 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Brian Hamilton
Brian Hamilton Čičak, bubnjar kanadske rock-benda "Srčani udar", rođen je i odrastao u St.Catharines, Kanada. Bubnjeve svira profesionalno 25 godina.
Kao studijski muzičar svirao za veliki broj vodećih kanadsko-američkih bendova sa Top 40-te liste, u svim žanrovima: rock, bluz, jazz i country. Svojom virtouznošću donosi jednu specifičnu energiju "Srčanom Udaru".
Uticaj na stil sviranja: Kiss, U2, Rush, Saga, AC/DC i Nickelback.
Trenutno svira na TAYE bubnjevima, sa kojima je potpisao ugovor o sponzorstvu i promovisanju njihovog brenda.
Alen Islamović ga je prozvao Čičak.
Međunarodni kinološki savez
mini|desno|300px|Logo Međunarodnog kinološkog saveza Međunarodni kinološki savez (fr. Fédération Cynologique Internationale - FCI) je međunarodno udruženje kinoloških saveza utemeljen u Thuinu, Belgija. Savez je osnovan 1911 godine. Danas je 80 država članica FCI, i registrovano je 335 vrsta pasa.
Airbus
thumb|A 330-200 [[Air Seychelles 2013]] Airbus je evropski konzorcij u aerosvemirskoj industriji, osnovan 1970. godine. Dio je većeg evropskog koncerna "European Aeronautic Defence and Space Company" (EADS). Nastao je zajedničkom saradnjom Francuske, Ujedinjenog Kraljevstva, Njemačke i Španije. Sjedište se nalazi u Blagnac (Francuska).
Kiribati (čvor)
Kiribati se može odnositi na:
Džuvejrija bint Haris
Njeno pleme, "Benu mustalik" je bilo u neprijateljskim odnosima sa Muslimanima (stanovnicima Medine), i spremalo se na veliki napad na Medinu, međutim muslimanska vojska na čelu sa Poslanikom je preduhitrila napad. Opremljena je vojska za napad na Benu Mustalik, a prije početka bitke Muslimani su ponudili primirje plemenu, što su oni odbili, da bi potom ispalili strijelu i ubili jednog od muslimanskih boraca. Nakon toga je došlo do bitke u kojoj su Muslimani pobijedili sa minimalnim gubicima. Među mnogim zarobljenicima je bila i Džuvejrija, čiji je muž, Mustafa ibn Safvan, poginuo u bici. Džuvejrija je kao ratni plijen pripala Poslanikovom ashabu Sabit ibn Kajsu. U namjeri da se izbavi iz ropstva otplatom otišla je do Poslanika. Tada joj je Muhamed s.a.v.s. ponudio brak a samim time i oslobađanje, što ona odmah prihvata. Nakon toga je oslobođeno i oko 100 porodica iz plemena Benu Mustalik.
Prenosi se da je Džuvejrija bila izuzetno lijepa. Navodi se također da ju je Aiša, Poslanikova supruga, opisala "prelijepom kao vila", a navode se i njene riječi: "da joj je odmah na prvi pogled bilo jasno zašto ju je Allahov poslanik odabrao za suprugu."
Nakon udaje za Muhameda bila je izuzetno pobožna i mnogo vremena je provodila u molitvi. Nakon određenog vremena, njen otac i ostali saplemenici koji su bili oslobođeni, prihvatili su Islam. Umrla je u 65. godini života i pokopana je kao i većina Poslanikovih žena u "Dženetul Beki", Mezarju u Medini. lijevo|mini|250px|"Dzenetul Baki", mezarje u Medini u kojem je sahranjena Džuvejrija bint Haris
84.
Godina 84. (LXXXIV) bila je prijestupna godina koja počinje u četvrtak u julijanskom kalendaru. U svoje vrijeme je bila poznata kao Godina konzulstva Augusta i Sabina ili, rjeđe, '''godina 837. Ab urbe condita'''. Oznaka "84." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Queen II (turneja)
Queen II Tour je koncertna turneja britanske rock grupe Queen. Koncert se održao kao promocija njihovog drugog studijskog albuma Queen II čije se objavljivanje poklapa sa početkom turneje. Druga je po redu turneja grupe i počela je samo mjesec i po nakon završetka prethodne turneje Queen I. U sklopu turneje grupa je održala koncerte po većim gradovina Ujedinjenog Kraljevstva kao i gradovima u Sjedinjenim Američkim Državama i Kanadi. Turneja je prvobitno planirana da traje do 7. juna 1974. ali je otkazana nakon 12. maja nakon pojave hepatitisa kod gitariste Briana Maya.
Opći izbori u Bosni i Hercegovini 2022.
Opći izbori u Bosni i Hercegovini 2022. su izbori koji su se održali 2. oktobra 2022. godine.
Centralna izborna komisija Bosne i Hercegovine (CIK) je 4. maja 2022. raspisala održavanje Općih izbora 2022. godine. Izbori se održavaju u nedjelju 2. oktobra 2022. godine.
Na izborima biraju se članovi Predsjedništva BiH, delegati Parlamentarne skupštine Bosne i Hercegovine, Parlamenta Federacije BiH i Narodne skupštine Republike Srpske, predsjednik i potpredsjednici Republike Srpske, te članovi skupština kantona Federacije BiH.
Izbori su raspisani prema zakonu, tj. najmanje 150 dana prije datuma održavanja izbora.
Dana 22. oktobra 2022. CIK je na 69. sjednici donio Odluku o utvrđivanju i objavlјivanju rezultata Općih izbora u Bosni i Hercegovini 2022. godine. Utvrđeni su rezultati za sve nivoe vlasti, osim za predsjednika i potpredsjednike Republike Srpske. Rezultati izbora za Predsjednika i potpredsjednike Republike Srpske će biti utvrđeni kad se steknu uvjeti. Glavni centar za brojanje nije okončao aktivnosti po Naredbi Centralne izborne komisije BiH od 10. oktobra 2022. godine, gdje se naredilo ponovno brojanje glasova zbog raznih nepravilnosti.
Nakon što su se stekli neophodni uvjeti, CIK je 27. oktobra donio dopunsku Odluku o utvrđivanju i objavljivanju rezultata Općih izbora 2022. kojom su utvrđeni rezultati izbora za predsjednika i potpredsjednike Republike Srpske.
Dana 2. novembra CIK, na 80. sjednici, donio je Odluku o potvrđivanju i objavljivanju rezultata Općih izbora 2022. Sastavni dio odluke je detaljan tabelarni prikaz rezultata za svaki izborni nivo, po osnovnim izbornim jedinicama, biračkim mjestima, političkim subjektima i kandidatima.
Predsjedništvo Bosne i Hercegovine
Centralna izborna komisija (CIK) BiH je za učešće na općim izborima 2. oktobra, ovjerila 10 prijava kandidata za Predsjedništvo BiH. Od tih 10, njih 5 su iz Federacije BiH (3 za bošnjačkog i 2 za hrvatskog člana) i 5 iz Republike Srpske (za srpskog člana).
Predsjednik Republike Srpske
Centralna izborna komisija (CIK) BiH je za učešće na općim izborima 2. oktobra, ovjerila 31 prijavu kandidata za Predsjednika i potpredsjednike Republike Srpske, a njih 17 su nezavisni kandidat i.
Predsjedništvo Bosne i Hercegovine
Po Potvrđenim rezultatima, za nove članove Predsjedništva Bosne i Hercegovine su izabrani: Denis Bećirović, Željko Komšić i Željka Cvijanović.
Predsjednik Republike Srpske
Nakon što su se stekli neophodni uvjeti, CIK je 27. oktobra donio dopunsku Odluku o utvrđivanju i objavljivanju rezultata Općih izbora u Bosni i Hercegovini 2022. godine kojom su potvrđeni rezultati izbora za predsjednika i potpredsjednike Republike Srpske.
Prema potvrđenim rezultatima za predsjednika Republike Srpske je izabran Milorad Dodik, a potpredsjednici su Ćamil Duraković i Davor Pranjić.
IC 962
Najbliži NGC/IC objekti
Sljedeći spisak sadrži deset najbližih NGC/IC objekata.
Psihijatrijska bolnica za djecu i mladež Zagreb
Psihijatrijska bolnica za djecu i mladež je savremena zdravstvena ustanova za liječenje psihički oboljele djece i mladeži do 18 godina, koja je u vlasništvu grada Zagreba, i jedina je takva ustanova u Republici Hrvatskoj.
Bolnica je smještena u jednom od najljepših dijelova grada, u blizini centra, u neposrednoj blizini Britanskog trga. Zgrada je stara preko devedeset godina i arhitektonski je biser Britanskog trga.
O bolnici
Od sirotišta za djecu, nastalog prije devedeset godina, bolnica je vremenom rasla u modernu psihijatrijsku ustanovu za liječenje djece i mladeži.
Bolnica je tokom proteklih godina adaptirana i dograđivana kako bi mogla udovoljiti sve većim potrebama liječenja naših bolesnika. Posebno se to odnosi na zadnjih nekoliko godina od 2004. godine kada je sav unutarnji prostor adaptiran, uređen i opremljen kako bi bolesnici i osoblje bolnice imali što bolje uvjete za provođenje uspješnog liječenja.
U posljednje vrijeme bolnica je puno uložila i u oplemenjivanje i osuvremenjivanje prostora Dnevne bolnice gdje djeca borave tokom dana.
Nabavljen je novi, savremeni EEG aparat koji omogućava još veći broj kvalitetnih elektroencefalografskih snimanja za djecu i odrasle.
Adaptirana je kuhinja i trpezarija i savremeno opremljena sa svim potrebnim aparatima što osigurava kvalitetu prehrane i humaniziran prostor. Potpuno je uređeno dvorište bolnice gdje djeca mogu svakodnevno provoditi vrijeme u različitim rekreativnim i sportskim sadržajima te boraviti sa svojim najbližim.
Bolnica je u potpunosti informatizirana gdje se putem kompjutorske mreže rade timske obrade bolesnika kao i poslovi stručnih službi bolnice.
U liječenju djece se primjenjuju tehnike individualne, grupne i bihejvioralne psihoterapije, psihofarmakoterapije, socioterapije i td., koje su prilagođene dobi djece a u radu s roditeljima primjenjuje se bračna i obiteljska psihoterapija.
U bolnici se provodi kontinuirana edukacija kadrova i to stalna supervizija nad terapijama koje provode naši liječnici a u svrhu kvalitetnijeg i učinkovitijeg liječenja bolesnika. Istovremeno sa djelatnicima bolničkog odjela provode se Balint-ove grupe koje nam omogućuju bolji timski rad i razumijevanje bolesnika.
Odjeli
Bolnica ima ukupno 65 zaposlenika. Bolnica obavlja poslove iz svoje djelatnosti u okviru sljedećih odjela:
Bolnički odjel
Bolnički odjel je važan sastavni dio Psihijatrijske bolnice za djecu i mladež.
­­­Kapacitet odjela je 37 postelja, s time da je odjel podijeljen na dva pododjela, koji su smješteni na dvije etaže.
Omladinski poodjel ima kapacitet od 21 postelju, a na njemu se liječe adolescenti u dobi od 15 - 18 godina. Unutar omladinskog odjela su i dvije sobe za skrb akutnih bolesnika sa direktnim nadzorom i nadzorom putem videokamerama.
Dječji pododjel je kapaciteta 16 kreveta, a predviđen je za dobnu grupu od 6 – 14 godina, a u sklopu kojeg je također jedna soba za skrb djece sa akutnim psihičkim dekopmpenzacija.
Prijemi na odjel se obavljaju po prethodnom dogovoru, no odjel je otvoren za prijem hitnih pacijenata (akutna psihotična stanja, suicidalnost i sl.) kroz 24 sata.
Indikaciju za hospitalizaciju predstavljaju osim akutnih stanja (psihoze, depresije, suicidalnost, krizna stanja, agresivnost koja ugrožava pacijenta i okolinu) i svi ostali emocionalni i psihički problemi djece i mladeži (ADHD, anksiozni poremećaji, OKP, poremećaji hranjenja, poremećaji ponašanja), a kod kojih, zbog bilo kojeg razloga, nije moguće provoditi ambulantno ili liječenje u dnevnoj bolnici, ili su se pak isti postupci pokazali nedostatnima.
Na odjelu se njeguje holistički pristup pacijentu, te se dijagnostika vrši uzimajući u obzir organske, psihološke i socijalne aspekte u genezi poremećaja.
Za svakog pacijenta se određuje poseban terapijski plan, i primjenjuje naprikladniji postupak ili postupci. Terapijski postupci se određuju prema vrsti poremećaja, a uključuju psihodinamski orijentiranu psihoterapiju (individualnu i grupnu), bihevior-terapiju, socioterapiju, «milje-terapiju», radno-okupacionu terapiju, defektološku terapiju i psihofarmakoterapiju.
Rad na odjelu je trosmjenski, s time da se terapijski postupci provode tokom čitavog dana (u jutarnjoj i popodnevnoj smjeni).
Dnevna bolnica - Odjel za psihijatriju i psihoterapiju djece i mladeži
Dnevna bolnica radi na ekonomičnim osnovama, dijete i dalje živi unutar svoje obitelji a tokom dana boravi u Dnevnoj bolnici.
Miš
Miš je sisar koji pripada jednoj od mnogih vrsta malih glodara u rodu miševa i porodici Muridae.
Psihijatrijska bolnica za djecu i mladež Zagreb
Dnevna bolnica - Odjel za psihijatriju i psihoterapiju djece i mladeži
Terapijski tim cini: psihijatar, subspecijalist djecje i adolescentne psihijatrije; psiholog; defektolog; socijalna radnica; srednje medicinske sestre ili tehnicari; viša medicinska sestra; radni terapeut. Clanovi terapijskog tima djeluju unutar prostora od 200 m2 koji je je savremeno opremljen s TV, videom, kompjutorom, ali i stolnim nogometom, stolnim tenisom te aparatima za relaksaciju tijela i duha. Kapacitet: 40 djece i mladeži u dvije smjene. Dob: od 5 godina do 18 godina.
Terapijski tretmani koji se provode u okviru Dnevne bolnice:
Specijalističko-konzilijarni odjel s prijamnom ambulantom
Specijalističko – konzilijarni odjel je samostalni odjel u okvirima bolnice, nastao praktično od prvih dana osnivanja bolnice.
Već odavno je poznato da se liječenje djece i mladeži ne može provoditi samo na klasičan način putem stacionarnog liječenja, nego se treba kada god je to moguće primjenjivati ambulantni tretmani, jer oni omogućuju da se dijete ne izdvaja iz svojeg okruženja nego ostaje unutar obitelj i šireg društva a na tretmane dolazi samo u zakazane termine a to je najčešće jedanput heftično.
Specijalističko–konzilijarna služba, ili tzv. ambulante, danas u Bolnici djeluju na prostoru od oko 250 m2. Osnovu rada čini timski pristup koji se u dijagnostici njeguje praktično od prvih dana osnivanja Bolnice. Na navedenom prostoru Bolnice djeluje ukupno devet samostalnih ambulanta (četiri psihijatrijske, dvije psihološke, i dvije defektološke. U njima se obavljaju pregledi i ambulantni tretmani kod kojih nije indicirano bolničko liječenje, odnosno trijaža u odgovarajuće odjele (Bolnički ili odjel Dnevne bolnice).
Djelatnost Specijalističko–konzilijarne službe tokom godina znatno se proširila i diferencirala. Uz dijagnostički i terapijski rad s djecom i adolescentima koji manifestiraju razne psihičke smetnje, provodi se i edukacija nastavnoga osoblja u školama i vrtićima, a u okviru preventivnih programa i stručnih predavanja.
Liječimo: poremećaje socijalnog ponašanja, školski neuspjeh, školsku fobiju, hiperaktivnu djecu, bolesti ovisnosti, depresivni poremećaj, prepsihozu, tikove, opsesivno kompulzivni poremećaj, konverzivnu neurozu, disocijativni poremećaj, noćne strahove, separacijski strah, elektivni mutizam, grizenje noktiju, neorgansku enurezu i enkoprezu itd.
Struktura tima: psihijatar, subspecijalist dječje i adolescentnen psihijatrije, psiholog, defektolog-logoped, neurolog i EEG dijagnostika.
U specijalističko konzilijarnom odjelu pacijenti se naručuju za timsku obradu unutar tekućeg mjeseca.
Elektrofiziološki odjel s neurološkom ambulantom
Neurofiziološka služba s kompjutoriziranim EEG aparatom nalazi se u okvirima prostora Bolnice kao samostalna dijagnostičko-terapijska djelatnost.
Dijagnostičko-terapijski tim čine:neurolog za djecu i odrasle i EEG tehničar. Ambulanta je savremeno opremljena kompjutoriziranom tehnikom za snimanje glave,
Usluge koje se nude: neurološki pregled i obrada djece, neurološki pregled i obrada odraslih. Snimanje glave s novim, kompjuteriziranim, 40. kanalnim EEG-om s mogućnošću poligrafskog snimanja, sa nadograđenim najsavremenijim softverom 2007. godine
a) za vrijeme snimanja prate se na ekranu tjelesne funkcije b) rezultat snimanja je brza i kvalitetna snimka električne aktivnosti mozga bolesnika, c) uz standardnu snimku EEG: a može se uraditi i EEG nakon neprospavane noći (EEG NNN)
Osoblje
Unutar bolnice djeluje interdisciplinarni tim sa 15 psihijatara od kojih pet ima subspecijalizaciju iz dječje i adolescentne psihijatrije, dio je u postupku edukacije a nekoliko je psihijatara ostvarilo akademski stepen, magistar ili doktor akademskih znanosti.
Unutar stručnih timova djeluju psiholozi, defektolozi, neurolog, socijalni radnici, više medicinske sestre, radni terapeut i srednje medicinske sestre i tehničari.
Upravnik bolnice je mr sc. Neda Grgić dr med.
Stručna literatura
U knjižnom fondu stručne knjižnice “Psihijatrij­ske bolnice za djecu i mladež" nalazi se 768 knjiga, 3 magistarska rada i iz tematskih područja dječje i adolescentne biološke, psihodinamske i sociodinamske psihijatrije, 2 dizertacije.
Knjižnica je pretplaćena na 5 domaćih znanstvenih časopisa i 5 inozemnih iz prethodno navedenih znanstvenih područja i graničnih disciplina.
Ove su godine stručnjacima bolnice na raspolaganju sljedeći domaći i strani časopisi na koje je bolnica pretplaćena: Socijalna psihijatrija, Liječnički vjesnik, Autizam, Medix, Jama, Journal of the American Academy of Child & Adolescent Psychiatriy, Journal of Child and Adolescent Psychopharmacology, Zeitschrift fϋr Kinder-und Jugendpsychiatrie und Psychotherapie, European Child & Adolescent Psychiatry, Psychiatria danubina.
Jackson–Weissov sindrom
Jackson-Weissov sindrom (JWS) je genetički poremećaj karakteriziran abnormalnostima stopala i preranim spajanjem određenih kostiju lobanje (kraniosinostoza), što sprečava njen dalji rast i utiče na oblik glave i lica. Ovaj poremećaj također ponekad može uzrokovati intelektualni nedostatak i razroke oči. Okarakteriziran je 1976.
Znakovi i simptomi
Mnoge karakteristične crte lica (između ostalog) za Jackson-Weissov sindrom posljedica su preranog spajanja kostiju lobanje. Sljedeće su neke od najčešćih, kao npr:
Genetika
Jackson-Weissov sindrom uzrokuju mutacije u genu FGFR2. Gen FGFR2 kodira protein zvani receptor faktora rasta fibroblasta 2; gen se nalazi na hromosomu 10. Među svojim višestrukim funkcijama, ovaj protein signalizira nezrelim ćelijama da postanu ćelije kostiju u tokom razvoja embriona. Mutacija u specifičnom dijelu gena FGFR2 mijenja protein i uzrokuje produženu signalizaciju, što podstiče preranu fuziju kostiju u lobanji i stopalima, Ovo stanje nasljeđuje se po autosomno dominantnom obrascu. Autosomno dominantno znači da je jedna kopija izmijenjenog gena u svakoj ćeliji dovoljna da izazove poremećaj.
Dijagnoza
Dijagnoza Jackson-Weissovog sindroma kod osobe za koju se sumnja da ima ovo stanje vrši se na sljedeći način:
Diferencijalna dijagnoza
DDx za ovo stanje uključuje metopiijsku sinostozu, kao i Lambdoidnu sinostozu.
Liječenje
Liječenje Jackson-Weissovog sindroma može se obaviti operacijom nekih crta lica i stopala. Sekundarne komplikacije kao što su hidrocefalus ili kognitivno oštećenje, mogu se spriječiti hitnom operacijom.
Epidemiologija
U epidemiološkom smislu, Jackson-Weissov sindrom je rijedak genetički poremećaj; ukupan doprinos mutacije gena FGFR ovo stanju nije jasan.
NLRP9
NLRP9, skraćelica za porodicu nukleotidnovezujućih oligomerizacijskih receptora sa proteinom 9, je unutarćelijski protein koji se javlja u jajnicima, sjemenicima, oocitima i preimplantacijskim  embrionima sisara  sisara koji je vjerovatno uključen u reprodukcijskke procese. To jest protein koji je kod ljudi kodiran genom sa q kraka hromosoma 19. Također je poznat kao NALP9, NOD6, PAN12 i CLR19.1, i jedan je od 14 pirinskih domena koji sadrže članove porodice NOD-sličnih citoplazmatskih receptora.
NGC 6593
NGC 6593 (također poznat kao MCG 4-43-18 i PGC 61617) je eliptična galaksija koja je udaljena oko 224 miliona sg od Zemlje i nalazi se u sazviježđu Herkul. Najveći prečnik je 0,80 (52 hiljade sg) a najmanji 0,4 uglovnih minuta (26 hiljada sg). Prvo otkriće je napravio Albert Marth 10. juna 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
85.
Godina 85. (LXXXV) bila je redovna godina koja počinje u subotu u julijanskom kalendaru. U svoje vrijeme je bila poznata kao Godina konzulstva Augusta i Fulva ili, rjeđe, '''godina 838. Ab urbe condita'''. Oznaka "85." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
Psihijatrijska bolnica Vrapče
Psihijatrijska bolnica Vrapče se nalazi u Zagrebu.
Nevladina organizacija
Nevladina organizacija (NVO) je udruženje ili organizacija koja nije pod nadležnošću vlade i čiji osnivač nije država. Zbog toga NVO je uglavnom nezavisna od vlade. Iako se definicija može odnositi na profitne korporacije termin se uglavnom odnosi na društvene, kulturne, pravne i druge grupe koje se zalažu za određene ciljeve koji su prevashodno neprofitni i nekomercijalni. NVO su obično neprofitne organizacije koje dobijaju barem dio svojih prihoda od privatnih donatora.
UN izvještaj iz 1995. godine navodi da postoji 29.000 međunarodnih NVO-a. Broj lokalnih NVO-a je daleko veći. SAD procjenjuju da na njenom tlu djeluje oko 2 miliona NVO-a, a u Rusiji oko 65.000.
Lockheed U-2
Lockheed U-2 (Dragon Lady) je strateški izviđač pravljen sredinom 50-ih godina. Ideja i konstrukcija su bili tajni i provedeni su u takozvanoj lisičjoj jazbini (Skunk Works) firme Lockheed. Njegove vrlo važne visinske i dužinske mogućnosti, ovaj avion zahvaljuje svojim mlaznim turbinama i konstrukciji krila, naslonjenoj na jedrilice. U-2 je napravljen za velike visine gdje je presretanje od strane lovačkih aviona i raketa manje vjerovatno. Ipak, 1. maja 1960 je jedan avion ovog tipa oboren od strane sovjetskog saveza jednom raketom. Pilot Gary Powers se uspjeva spasiti ali je od rusa zarobljen. Svoju vrijednost ovaj tip aviona pokazuje 1962 godine, kada jedan avion ovog tipa otkriva balističke nuklearne rakete stacionirane na Kubi.
Kompanija
Kompanija je osnovni privredni subjekt (organizacija), koji se osniva radi sticanja dobiti. Ciljna funkcija kompanije je dobit (profit). Ovo karakteriše sve pravne forme kompanija. Kompanijama koja obavljaju djelatnost od opšteg interesa svojstveno je da, pored ove ciljne funkcije, mogu imati i sekundarnu ciljnu funkciju. Ona se sastoji u zadovoljavanju potreba korisnika usluga iz obavljanja ove djelatnosti. Nije isključeno da se kompanija osnivaju radi uštede troškova svojim osnivačima, bez obzira na to što Zakon o kompanijama izričito ne predviđa. U pitanju su: istraživanja tržišta, istraživanja nalazišta određenih rudnih sirovina, obavljanje određenih zajedničkih funkcija i slično.
Kompanija organizuju proizvodnju, nude na tržištima određene količine roba (gotovih proizvoda), nastojeći maksimiziranje svojih dobitaka. Kada odlučuju o proizvodnji ponudi, kompanija nastoje da svoje proizvode (usluge) prodaju po takvim cijenama, kako bi pokrili cijene koštanja (odnos ukupnih troškova proizvodnje i prometa po jedinici proizvoda) i ostvarili određeni iznos dobiti (na primjer, u vrijednosti 10% cijene koštanja). Kompanija se uzdržavaju od smanjivanja cijena, jer to mogu uraditi i konkurenti. Time mogu više izgubiti nego dobiti. Ovakvo ponašanje kompanija svojstveno je privredama sa izraženom konkurencijom i bez značajnih inflatornih i monoplističkih tendencija.
Pozdrav iz zemlje Safari
Pozdrav iz zemlje Safari je treći studijski album grupe Zabranjeno pušenje, objavljen 1987. godine u izdanju diskografske kuće Diskoton. Album je snimljen u januaru i februaru 1987. godine u studiju 1 RTV Sarajevo, a miksan februara 1987. u studiju Olympic u Londonu.
Ostavština
Godine 2006. student prve godine dramaturgije, Vladimir Đurđević je napisao scenarij koji se temelji na pjesmi "Balada o Pišonji i Žugi" kao zadatak na Fakultetu dramskih umjetnosti (FDU). Iako se scenarij uglavnom oslanjao na pjesmu "Balada o Pišonji i Žugi", također se odnosio i na druge pjesme Zabranjenog pušenja kao što su: "Pamtim to kao da je bilo danas", "Lutka sa naslovne strane", "Hadžija il bos", "Murga drot", "Guzonjin sin", i "Pišonja i Žuga u paklu droge". U izvornom scenariju, Đurđević je radnju postavio u ljeto 1990. godine uoči utakmice koju je nogometna reprezentacija Jugoslaviju igrala protiv Njemačke na Svjetskom prvenstvu 1990. godine. Glavni protagonisti su bila dvojica doživotnih prijatelje iz Sarajeva (Pišonja, Bošnjak koji je navijač FK Sarajeva, i Žuga, Srbin koji navija za FK Željezničar) koji su pokušavali doći do Dubrovnika.
Scenarij je urađen pod mentorstvom Slađana Kilibarde a premijera je održana 20. novembra 2010. godine u Pozorištu Tosa Jovanović u Zrenjaninu pod nazivom Zbogom žohari. Kilibarda je odlučio napraviti nekoliko izmjena u Đurđevićevom scenariju, kao što je pomjeranje radnje predstave godinu dana kasnije, u ljeto 1991. godine pred početak ratova na prostoru bivše Jugoslavije.
Izvođači i saradnici
Preneseno s omota albuma.
Zabranjeno pušenje
Gostujući muzičari
Produkcija
Dizajn
Oserijati
mini|desno|Plemena u [[Iliriku za vrijeme Batonovog ustanka 6. g.]] Oserijati bili su ilirsko-panonsko pleme, koje je živjelo kraj rijeke Save, blizu ušća rijeke Vrbasa. Nalazili su se između Kolapijana i Breuka, pa se predpostavlja da su se Kolapijani, Varcijani i Oserijati izdvojili iz velikog plemena Breuka, koje se nakon velikog ilirskog ustanka (6–9. n.e.) rascjepilo na više manjih dijelova.
Arheologija
Na području Oserijata, u selu Donja Dolina, na desnoj obali rijeke Save, oko 17 km nizvodno od Bosanske Gradiške, nalazi se arheološki lokalitet Donja Dolina. Proglašen je za nacionalni spomenik Bosne i Hercegovine.
Povremeno naseljavanje u Donjoj Dolini počinje u III milenijumu pne. u doba eneolita, o čemu svjedoči bakarna sjekira pločastog oblika. Novo naseljavanje je u prvoj polovini II milenijuma p.n.e, u doba ranog bronzanog doba, o čemu svjedoči bronzana sjekira i bodež. Oko 1200. godine prije naše ere, početkom kasnog bronzanog doba na ovom lokaliteu započinje kontinuirano naseljavanje populacija iz Podunavlja i sjeverne Panonije, pripadnika Kulture polja sa urnama. Prodor Kelta u Panoniju desio se sredinom IV stoljeća pne. Život u ravničarskom otvorenom naselju traje sve do I vijeka n.e., kada je definitivno napušteno.
Biografije, P
__BEZSADRŽAJA__
{| align=center cellspacing=3
=Po imenu=
Pu
=Po prezimenu=
Music and Me
Music and Me. Pjesma Happy je soundtrack filma Lady Sings the Blues iz 1972.
Singlovi
With a Child's Heart/Morning Glow (April,1973)
Orlando Bloom
Orlando Bloom je rođen 13. januara 1977. u Cantebury-u, Kent, Engleska. Majka Sonia(ili Sheila) predaje jezike, a otac Harry je radio s Nelsonom Mandelom u Južnoj Africi-umro je kad su Orlandu bile 4 godine. Tek se kasnije doznalo da je Orlandov biološki otac zapravo porodični prijatelj Colin Stone. Orlando ima i stariju sestru Samanthu.
S 16 godina se seli u London gdje se pridružio pozorištu "National Youth Theatre". Dobio je i stipendiju za "British American Drama Academy". Prvi put se pojavio na televiziji 1997. u filmu "Divlji" (u originalu "Wilde"). Bio je primljen u londonsku "Guildhall School of Music and Drama" gdje je nastupao u mnogobrojnim pozorišnim predstavama. Na tv-ekranu se ponovno javlja 2000. god. u seriji "Midsommer murders" kao Peter Drinkwater u epizodi "The Judgement day".
Dva dana prije diplome na Guildhallu, Orlando je dobio ulogu Legolasa Greenleafa u trilogiji "Gospodar prstenova" ("The Lord of the Rings"). Idućih 18 mjeseci je proveo na Novom Zelandu snimajući scene za sva 3 filma odjednom. Ulogom plavokosog vilenjaka Legolasa je osvojio srca brojnih obožavatelja, a naročito obožavateljica, širom svijeta. Za tu ulogu je morao naporno trenirati s lukom i strijelom, jahanje i mačevanje.
Nakon "Gospodara", prihvatio je manju ulogu Todda Blackburna u filmu Ridleya Scotta "Pad crnog jastreba" ("Black Hawk Down") gdje je glumio s Joshom Harnettom. U 2002. god se našao na filmskom platnu kao Joe Byrne iz "Kellyeve bande" ("Ned Kelly"). Uslijedila je britanska komedija "The Calcium Kid" gdje glumi mljekara Jimmya koji je dobio priliku tačmičiti se za svjetsku boksačku titulu. Još jedan zapaženiji nastup ostvario je u filmu Pirati s Kariba: Prokletstvo Crnog bisera" ("Pirates of The Caribbean: The curse of the Black Pearl") gdje je glumio uz svog idola Johnnya Deppa. "Pirati" su bili ljetni hit popevši se na vrh box-officea i definitivno zbacivši Orlandovu anonimnost s palube. Nedugo nakon toga, odigrao je ulogu princa Parisa u "Troji" ("Troy") koji se ludo zaljubjuje u lijepu Helenu i otima je ne razmišljajuci o posljedicama. Osim toga, snimio je i film "Haeven" čija je svjetska premijera odrzana nedavno u Americi. Snima i filmove "Kingdom of Heaven" i "Elizabethtown".Započelo je i snimanje "Pirata s Kariba 2" i "Pirata s Kariba 3" u kojem uz Orlanda, kao i u prvom djelu, glume Johnny Depp i Keira Knightley.
U slobodno vrijeme, Orlando se bavi ekstremnim sportovima kao što su bungee jumping, sky diving, paragliding, snowboard i surfanje. Zbog njegove avanturističke prirode desi mu se tu i tamo koja nezgoda: "Slomio sam kičmu, rebra, nos, obje noge, ruku, zapešće, prst na nozi i glavu tri puta"-kaže Orlando.
Gimnastika na Olimpijskim igrama 2016 – dvovisinski razboj
Takmičenje na dvovisinskom razboju na OI 2016. u Rio de Janeiru održano je 14. augusta.
Kvalifikacije
Osam najbolje plasiranih gimnastičarki kvalificiralo se za finale. U slučaju da su se među njima našle više od dvije takmičarke iz iste zemlje najslabija plasirana od njih ne bi se kvalificirala za finale nego bi dalje prošla sljedeća takmičarka po plasmanu.
87.
Godina 87. (LXXXVII) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao Godina konzulstva Augusta i Saturnina ili, rjeđe, '''godina 840. Ab urbe condita'''. Oznaka "87." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.
NGC 2149
NGC 2149 je odrazna maglina i nalazi se u sazviježđu Jednorog. Prvo otkriće je napravio Jean Marie Edouard Stephan 17. januara 1877. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Reggae
Reggae je muzički žanr nastao na Jamajci u kasnim 1960tim godinama.
Termin reggae se ponekad koristi u širem smislu, te se odnosi na više vrsta Jamajkanske muzike, poput ska, dub i rocksteadya. Reggae se koristi kao specifičan naziv za određeni muzički stil koji je nastao razvojem rocksteadya. Prema tome reggae se dijeli u dvije podvrste: roots reggae (prvobitni reggae) i dancehall reggae, koji je nastao kasnih 1970te~1970tih godina. Reggae ritam je prepoznatljiv po ritam gitari i bas bubnju koji udara treći beat svake mjere, što je poznato kao one drop. Ritam u reggaeu je sporiji nego kod njegovih prethodnika, ska i rocksteadya. Reggae se često veže uz rastafari pokret koji je utjecao na mnoge reggae muzičare u 1970tim i 1980tim godinama. Unatoč tome, reggae pjesme se, također, bave drugim temama poput ljubavi, seksualnosti i društvenom kritikom.
Počeci
"Najprije smo pod pojmom reggaea podrazumijevali nešto nemarno, neuredno. A onda je to počelo dobijati novo značenje, počelo se odnositi na nešto što dolazi od naroda. Svakodnevne stvari. Stvari iz geta, iz mase. Stvari koje ljudi pričaju i rade svaki dan, mi smo samo na to dodali muziku. Reggae je počeo govoriti o stvarnim ljudima, ljudima koji pate." (Toots Hibbert, jedan od pionira reggae muzike).
Religija je imala značajno mjesto u roots reggae-u, ali svijest o društvenoj nepravdi i želja da se to izmjeni bili su zvijezda vodilja ovog zvuka. To je bilo vrijeme velikih političkih sukoba na Jamajci. Na jednoj strani je bio Michael Manley, lider opozicijske partije, koji se zalagao za socijalizam i povezivanje Jamajke sa Kubom. Na drugoj strani bio je Edward Seaga, koji je vladao uz podršku Amerike i CIA-e. I jedan i drugi su pokušavali pridobiti ljude iz geta. 1972. godine pobijedio je Manley, zahvaljujući i podršci nekih reggae muzičara kao što je Max Romeo. Ova pobjeda nije doprinijela smirenju situacije na Jamajci. Sada u opoziciji, Seaga je u pomoć CIA okupljao bande i naoružavao ih za političku borbu. Ubrzo su obje partije imale svoje pristalice, koje su naoružane prinuđivale ljude da se opredijele, na ulicama Kingstona se odigravao pravi rat. Nažalost, ovakvo stanje na Jamajci traje i danas, politički sukobi na ulicama su žešći nego ikad. U ovakvoj atmosferi je 1976. godine došlo i do atentata na Boba Marleya, koji je preživio.